Uit 'Honder Kort Prekies' - CJ Langenhoven. (Vir Gloudina)
DIE VERLEIDING VAN ONS VOLKSTROU Skeur jou los van jou eie nasie af en verwonder jou dat die ander nasies nie oormekaar val om jou in te neem nie. Ons het nie hier plek vir politieke diskussies nie. Maar 'n mens moet jou voorbeelde in jou eie omgewing soek, sodat die skrywer mag weet waarvan hy skryf en die leser verstaan wat hy lees. Ons Afrikaners het meer aanleiding om renegate te word as enige andere nasie onder die son. Ons volk woon meeste op die platteland en die ander ras wat tussen ons woon meeste in die dorpe en stede. Wat die inwendige karakter betref, kan jy in vele opsigte aan die platteland die voorkeur gee. Daar is minder roekeloosheid, minder wellus, minder gewinsoekery, minder mode-nastrewery, minder konkurensie-naywer; meer liefderykheid. Maar in uiterlike opsigte is die voorregte van die stadbewoner onbetwisbaar. Die kuns en wetenskap is tot sy beskikking; al die hulpbronne van geleerdheid en kultuur is in sy onmiddellike bereik; hy kom in aanraking met die hoogste produkte van die beskawing; hy is beter gewas en gekam en gekleed; ey geesteskring is ruimer, sy taal verhewener. En die uiterlike skyn het die neiging om die buiteman aan te trek , om die dorpsman as 'n meerdere te beskou. Dan weer, die spreektaal van ons volk het nog geen literatuur nie: hy geniet nie eens die eer van Staat of Kerk of SkoolÂ·erkentenis nie.* Dit noodsaak alweer 'n gevoel van minderÂ·waardigheid - van minagting van die eie en verering van die vreemde - afgesien van die aanlokkelikheid van die fyne wêreldstaal aan die ander kant en sy invloed op die gedagtetrant en standpunt van diegene van ons wat hom lees omdat dié tot nog toe skrale voortbrengsels van hulle eie nie aan hulle verstandelike behoeftes kan voldoen nie. Daarom by die prysenswaardige strewe om oor te neem al wat beste is van die ander kant, is daar die gevaar dat ons deur snobbery op al wat edel aan ons kant is neersien; dat ons deur aanhoudende na-apery ons vir nagemaakte Engelse aanstel. Ongelukkig, ons sal maar nagemaak wees. Ons kan ál ons ou volksgewoontes, die beste met die slegste, weggooi; ons kan ons by die vreemde kerk aansluit; maar die nuwe kring waaronder ons inkruip sal nie deur die namaaksel bedroë word nie. Hulle sal ons verag omdat ons, in die éen opsig waar ons ons minder gewaan het, ons minderheid behou. Die donkie had sy eer totdat hy die leeuÂ·vel omgesit het: toe was hy veragtelik. Maar wat sou jy van 'n donkie dink wat 'n ander donkieÂ·vel aantrek? En wat sou jy van 'n leeu dink wat 'n donkieÂ·vel aantrek? Maar diegene wat lostrek van ons af is nie die leeus onder ons nie, en dié wat vir hulle verwelkom is nie die leeus onder die ander ras nie. _______ * Ek laat hierdie staan soos hy oorspronklik geskryf is in 1914. Maar ons het in agt jaar meer gevorder as ander nasies in taggentig. (Voetnota deur C.J. Langenhoven by herpublikasie van die oorspronklike werk.) ____________________________________________________________ ____________________ Ook in CJ Langenhoven se 'Versamelede Werke' gepubliseer.
Re: Uit 'Honder Kort Prekies' - CJ Langenhoven. (Vir Gloudina)
"Lou" skryf ... > DIE VERLEIDING VAN ONS VOLKSTROU > > Skeur jou los van jou eie nasie af en verwonder jou dat die > ander nasies nie oormekaar val om jou in te neem nie. > > Ons het nie hier plek vir politieke diskussies nie. Maar 'n > mens moet jou voorbeelde in jou eie omgewing soek, sodat die skrywer > mag weet waarvan hy skryf en die leser verstaan wat hy lees. Ons > Afrikaners het meer aanleiding om renegate te word as enige andere > nasie onder die son. Ons volk woon meeste op die platteland en die > ander ras wat tussen ons woon meeste in die dorpe en stede. Wat die > inwendige karakter betref, kan jy in vele opsigte aan die platteland > die voorkeur gee. Nouja, Lou. Kom ons kyk nou wat Langenhoven hier te sê het. Ek wonder of jy vir my kan verduidelik wat hy hier met "die ander ras" bedoel. In vandag se konteks sal mens seker dink dat hy die nie-blankes bedoel, maar ek dink nie so nie. Vir sover dit Langenhoven aangaan, bestaan hulle seker nie as iets wat in ag geneem moet word nie. Nou is daar twee ander moontlikhede. Hy praat van die "ander ras wat tussen ons woon meeste in die dorpe en stede." Mens wil amper aanneem dat hy van die Engelssprekendes praat, alhoewel hulle darem nou nie eintlik 'n ander ras is nie. Maar dit kan ook wees dat hy oor die Hollanders of Hollands-sprekers praat. Want Langenhoven se grootste geveg in daardie dae was teen die gebruik van Nederlands in die kerke en skole. As jy in die Kannemeyer- biografie van Langenhoven lees, was daar 'n baie bitter stryd tussen dié twee kampe - die ouens wat Nederlands wou behou en die ouens wat Afrikaans as offisiële taal wou invoer. As mens nou sy biografie lees (wat ek ongelukkig vir iemand anders geleen het en dit nou nie hier by my het om na te slaan nie) dan vind jy uit dat hy tot baie laat in sy jong dae nog van Engels as voertaal gebruik het. Sy eerste liefdesbriewe aan Vroutjie was almal in Engels. Hy het dit nie soseer teen Engels gehad nie, maar teen Nederlands. Nou lees mens weer die bostaande stukkie. Wat bedoel hy deur te sê "ons Afrikaners het meer aanleiding om renegate te word as enige nasie onder die son." Wat bedoel hy deur "aanleiding." Bedoel hy "versoeking"? Word Afrikaners meer in die versoeking geplaas om iets te wees wat hulle nie is nie? Mens moet ook nou onthou dat hierdie stukkie in 1914 geskryf is, midde in 'n baie harde taalgeveg tussen die voorstanders van om Nederlands as offisiële taal te behou, en die voorvegters van Afrikaans. Dus dink ek hy sinspeel hier beide op dié geveg, en miskien ook op die feit dat die Engelse in SA ook nou nie eintlik 'n duit kon omgee wat gebeur nie. In alle geval, Lou, dankie dat jy dit geplaas het. Miskien kan jy meer prekies hier plaas. Gloudina
"@rogers.com" skryf in boodskap news:... > "Lou" skryf > ... >> DIE VERLEIDING VAN ONS VOLKSTROU >> >> Skeur jou los van jou eie nasie af en verwonder jou dat die >> ander nasies nie oormekaar val om jou in te neem nie. >> >> Ons het nie hier plek vir politieke diskussies nie. Maar 'n >> mens moet jou voorbeelde in jou eie omgewing soek, sodat die skrywer >> mag weet waarvan hy skryf en die leser verstaan wat hy lees. Ons >> Afrikaners het meer aanleiding om renegate te word as enige andere >> nasie onder die son. Ons volk woon meeste op die platteland en die >> ander ras wat tussen ons woon meeste in die dorpe en stede. Wat die >> inwendige karakter betref, kan jy in vele opsigte aan die platteland >> die voorkeur gee. > > Nouja, Lou. Kom ons kyk nou wat Langenhoven hier te sê het. Jou interpretasie dus - nie ons interpretasie nie ... juffrou. > Ek wonder of jy vir my kan verduidelik wat hy hier met "die ander > ras" bedoel. Duidelik die Englse ... > Nou lees mens weer die bostaande stukkie. Wat bedoel hy > deur te sê "ons Afrikaners het meer aanleiding om renegate te > word as enige nasie onder die son." Wat bedoel hy deur "aanleiding." > Bedoel hy "versoeking"? Word Afrikaners meer in die versoeking > geplaas om iets te wees wat hulle nie is nie? Hmm of ons is agv on minderwaardigheid komplekse geneig om ons eie te versaak en iets ander aan te hang - dus donkievelle aan te trek.
"Lou" skryf > Hmm of ons is agv on minderwaardigheid komplekse geneig om ons eie te > versaak en iets ander aan te hang - dus donkievelle aan te trek Ek vervies my altyd so vir mense wat so neerbuigend van Afrikaners praat. "Ons minderwaardigheidskomplekse." Dierbaarheid, ek dink nie Afrikaners het minderwaardig- heidskomplekse nie. Ek dink eerder ons neig na die arrogante toe. Kyk net wat die Afrikaner doen as hy nie hou van die Britse regering nie. Hy trek weg. Kyk wat hy doen na die twee Boere-republieke hulle vryheid verloor. Binne ag jaar toe word daar 'n Unie van vorige verskillende state geskep, en is twee boeregeneraals van die boere-republieke in beheer. Kyk net wat doen Afrikanernasionaliste as hulle die mag in hande kry in 1948. Gloudina
Elke nasie op aarde is arrogant Gloudina. Ons lewe in 'n vals wêreld as ons dink ander wil nie hê wat jy het nie. Dit is maar 'n natuurkrag wat 'n noodsaaklike dinamika aan die gang hou. Dit is wanneer ons sonder skade uit die natuur kan uitstyg wat ons kan sê die mens het die volgende vlak betree. Ek dink die weste is op daardie vlak. Die vlak waar mens buite die glas bottel kyk waarin ons gehou was en die wêreld daar buite van beloer het. Die probleem is dat nie alle beskawings reg is vir dit nie. Die weste het alles wat homself sterk gemaak het uitgevoer na die res van die wêreld om die hele wêreld reg te kry vir dit maar dit het die teenoorgestelde effek. Dit is hoekom die VN 'n plank geword het waarmee die 3de wêreld die weste mee slaan. Die lys van newe effekte gaan aan en aan. Dit is hoekom ek sê die ander beskawings/kulture noem dit wat jy wil, kan nie menseregte ensovoorts hanteer nie, omdat dit nie vanuit hulleself kom nie. Dit lei tot gaos en smart in daardie lande want hulle kulture kan nie die wanbalans wat geskep word deur gevorderde orde hanteer nie. Ons was arrogant om te dink ons kon die res van die wêreld verwesters. Cheers Plato @rogers.com wrote: > "Lou" skryf > > >> Hmm of ons is agv on minderwaardigheid komplekse geneig om ons eie te >> versaak en iets ander aan te hang - dus donkievelle aan te trek > > > Ek vervies my altyd so vir mense wat so neerbuigend van > Afrikaners praat. "Ons minderwaardigheidskomplekse." > Dierbaarheid, ek dink nie Afrikaners het minderwaardig- > heidskomplekse nie. Ek dink eerder ons neig na die > arrogante toe. Kyk net wat die Afrikaner doen as hy > nie hou van die Britse regering nie. Hy trek weg. Kyk > wat hy doen na die twee Boere-republieke hulle > vryheid verloor. Binne ag jaar toe word daar 'n Unie > van vorige verskillende state geskep, en is twee > boeregeneraals van die boere-republieke in beheer. > Kyk net wat doen Afrikanernasionaliste as hulle > die mag in hande kry in 1948. > > Gloudina >
"Plato" skryf Dit is hoekom ek sê die ander > beskawings/kulture noem dit wat jy wil, kan nie menseregte ensovoorts > hanteer nie, omdat dit nie vanuit hulleself kom nie. > > Dit lei tot gaos en smart in daardie lande want hulle kulture kan nie > die wanbalans wat geskep word deur gevorderde orde hanteer nie. En hierdie soort snert kom nou van die mond van 'n sogenaamde "westerling, " wie se "westerlinge" verantwoordelik was vir die onheilige orde van die nazi's en die onheilige orde van die apartheids- varke. Hoe durf jy so praat, wanneer jy daarteen moet opweeg die onwesterse deernis met die mensdom wat daar kom uit die kulture van die Indiese subkontinent en die kultuur van die Noord-Amerikaanse Eerste Nasies. Hoe durf jy, jou "westerling" so praat nadat al die gruwelikhede van apartheid geantwoord is deur die ubuntu van die kultuur van die Afrikaan. Jou arrogante "westerling." Wat aanhoudend snert praat. Gloudina
"@rogers.com" skryf in boodskap news:... > "Lou" skryf > >> Hmm of ons is agv on minderwaardigheid komplekse geneig om ons eie te >> versaak en iets ander aan te hang - dus donkievelle aan te trek > > Ek vervies my altyd so vir mense wat so neerbuigend van > Afrikaners praat. "Ons minderwaardigheidskomplekse." Dit is tog wat Langenhoven sê in sy prekie? Die Afrikaner wat dink dat die Engels man beter is as hy - wat homself in 'n kwasi-engels man verander waarna hy nog afrikaners nog ingelsman is. > Dierbaarheid, ek dink nie Afrikaners het minderwaardig- > heidskomplekse nie. Ek dink eerder ons neig na die > arrogante toe. Kyk net wat die Afrikaner doen as hy > nie hou van die Britse regering nie. Hy trek weg. Ek dink eerder om elek keer weg te hol is tekenend van 'n minderwaardigheids gevoel.
"Lou" skryf Die Afrikaner wat dink > dat die Engels man beter is as hy - wat homself in 'n kwasi-engels man > verander waarna hy nog afrikaners nog ingelsman is. Langenhoven het dus al in 1914, dus negentig jaar gelede, al van onse Frikkie gepraat? Tant Hessie op die tremspoor
"Lou" skryf > > Ek dink eerder om elek keer weg te hol is tekenend van 'n > minderwaardigheids gevoel. Nee, ek as Afrikaner het protes aangeteken oor wat 'n klomp boewe in die naam van die Afrikaner in SA gedoen het. En laat ek jou verseker, hierdie protes het draagkrag gehad. Om as Afrikaner in die buiteland duidelik te maak dat wat in SA aangaan, nie die toestemming van alle Afrikaners dra nie, het duidelik die naam van die Afrikaner in die oë van baie mense versterk. Iets waarvan jy vandag nog spore sien. As jy meeste swart SAers hier in Ottawa vertel wat jou van is, dan breek daar 'n glimlag uit, want hulle ken amper almal een van ons seuns, wat nie alleen regswerk vir die Hoë Kommissie doen nie, maar ook hard werk om fondse in te samel vir SA-projekte. Gloudina
"@rogers.com" skryf in boodskap news:... > "Lou" skryf >> >> Ek dink eerder om elek keer weg te hol is tekenend van 'n >> minderwaardigheids gevoel. > > Nee, ek as Afrikaner het protes aangeteken oor > wat 'n klomp boewe in die naam van die Afrikaner > in SA gedoen het. En laat ek jou verseker, hierdie > protes het draagkrag gehad. Om as Afrikaner in > die buiteland duidelik te maak dat wat in SA aangaan, > nie die toestemming van alle Afrikaners dra nie, het > duidelik die naam van die Afrikaner in die oë van > baie mense versterk. Ek het die lyn bo nie teen jou as sulks bedoel nie, maar jou verdedigende reaksie getuig tog van 'n gevoel dat jy die Afrikaner se naam moet beter maak, dat dit nie is wat dit moet wees nie? Hoelo, moet ons elke keer aan die werled iets bewys?